Prej disa ditësh, kompozitorja e njohur shqiptare Diana Ziu dhe bashkëshorti i saj, artisti Vangjel Toçe nuk kanë nguruar të thonë disa fjalë tepër të ashpra kundrejt mënyrës se si Vera Grabocka po trajton festivalin e këngës në Radio Televizionin Shqiptar.
Ditën e sotme, Diana ka thënë se edhe pse u ka shkruar zyrtarisht organizatorëve, ende nuk ka marrë përgjigje në lidhje me arsyen pse kënga e kompozuar nga ajo dhe e kënduar nga artisti Marko Strazimiri nuk është përzgjedhur, kur klikimet në YouTube tregojnë një renditje të mirë.
Diana thotë se:
"Në të tërë ambientet ku flitet për festivalin janë të frikshme ato që dëgjoj unë, por të lëmë jashtë thashethemet. Me respektin më të madh për Soni Malaj, mendon se është në gjëndje të përzgjedhë këngën e Diana Ziut?! Duket që është përzgjedhur nga Vera Grabocka. Më çuditi se nuk e ka kapacitetin e duhur për të argumentuar pse e pëlqen ose jo. Kam marrë në telefon dhe nuk më është përgjigjur asnjë në televizion. Në televizion më thanë Diana mos u lodh. Të gjitha gjërat i merr Vera."
Teksa shpreh revoltën e saj ndaj kësaj padrejtësie dhe zgjedhjeje arbitrare që po bëhet në televizion, Diana Ziu shton se ka parë meshkuj që masturbohen me videoklipet e këngëtarëve që quhen "VIP-a" dhe që Vera Grabocka po i pranon në Festivalin e Këngës në RTSH.
"Është turp këngët që po promovohen në shumë televizione duke dhënë video klipe me këngëtarët e tallavasë dhe mënyrën që nxjerrin hiret. Unë kam qëndruar në shumë ambiente ku kemi shitur piktura kemi parë burra që masturbohen duke parë videoklipe të grave e burra të zhveshur që harxhojnë mbi 25 mijë euro për të bërë videoklip. Kjo është muzika shqiptare?! Këto këngëtarë të vipave që bëjnë show Vera mi sjell atje. Dhe e fundit. Të bëhet një festival tjetër për Eurosong. Se na cmëndi.. Po i humbet tradita festivalit.. se qëllimi është shkuarja në Eurovizion …", ka perfunduar ajo./CNA.al